Üürilepingu nr Ü7254/14 juurde

**KOKKULEPE ÜÜRILEPINGU LÕPETAMISE KOHTA**

**Tallinna linn** (edaspidi nimetatud Üürileandja)**,** keda esindab Tallinna Linnavaraameti kaudu ameti juhataja Hardi Alliksaar, kes tegutseb põhimääruse alusel

ja

**Sotsiaalkindlustusamet**, registrikood 7001975,asukoht Paldiski mnt 80, Tallinn 10617 (edaspidi nimetatud Üürnik), keda esindab peadirektor Maret Maripuu, kes tegutseb põhimääruse alusel,

eraldi nimetatudPool või koos Pooled,

tulenevalt Sotsiaalkindlustusameti 22. novembri 2023 kirjast nr 5.2-10/42061-1, Tallinna Linnavaraameti 30. novembri 2023 kirjast nr 2.1-3/5774-2 ning 7. juulil 2014 sõlmitud üürilepingu nr Ü7254/14 tüüptingimuste punktist 8.2.2,

leppisid Pooled kokku alljärgnevas (edaspidi nimetatud Kokkulepe):

1. Lõpetada Poolte kokkuleppel **31. märtsil 2024** üürileping Tallinnas, **Endla tn 8** üüripinna kasutamises (I korruse äriruumid arvestusliku suurusega 147,1 m2 + 4 parkimiskohta kinnistul) .

2. Üürnik on kohustatud üüripinna oma varast vabastama hiljemalt 31. märtsil 2024.

3. Üürnik annab Üürileandjale tema kasutuses oleva üüripinna üle hiljemalt 1. aprillil 2024, mille kohta koostatakse üüripinna üleandmise-vastuvõtmise akt. Üürnik peab tagastama üüripinna puhtana ning seisundis, mis vastab selle lepingujärgsele kasutamisele.

4. Pooled on kokku leppinud, et Üürileandja esitab Üürnikule arve märtsi kuu kõrvalteenuste eest hiljemalt 20. aprillil 2024 ning Üürnik kohustub arve tasuma 21 päeva jooksul arve saamisest.

5. Lepingu lõppemise järel üüripinna mitteõigeaegse vabastamise korral on Üürileandjal õigus nõuda Üürnikult kõrvalteenuste tasude hüvitamist ning leppetrahvi vastavalt üürilepingu tüüptingimuste punktile 10.8.

6. Poolte esindajad kinnitavad, et nende volitused Kokkuleppe sõlmimiseks on kehtivad, ei ole esindatava poolt tagasi võetud ega tühistatud ning neil on kõik õigused ja kooskõlastused Kokkuleppe sõlmimiseks esindatava nimel.

Poolte allkirjad:

*allkirjastatud digitaalselt allkirjastatud digitaalselt*

Hardi Alliksaar Maret Maripuu

ameti juhataja peadirektor

Tallinna Linnavaraamet Sotsiaalkindlustusamet